SET เปิดพุ่ง 11 จุดตามตปท.รับ “น้ำมัน” รีบาวด์หนุนหุ้นพลังงาน – นลท.จับตาเลือกตั้งสหรัฐ
SET เปิดพุ่ง 11 จุดตามตปท.รับ “น้ำมันดิบ” รีบาวด์หนุนหุ้นพลังงาน – นลท.จับตาเลือกตั้งสหรัฐ
3 พ.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,213.49 จุด บวก 11.33 จุด หรือ 0.94% สูงสุดที่ 1,214.68 จุด ต่ำสุดที่ 1,209.90 จุด มูลค่าการซื้อขาย 3.52 พันล้านบาท
ด้าน บล.ฟินันเซีย ไซรัส ประเมินแนวโน้มตลาดวันนี้ คาด SET Index จะแกว่งตัวในแดนบวกตามตลาดหุ้นทั่วโลกในกรอบ 1,200-1,215 จุด จากบรรยากาศการลงทุนที่ผ่อนคลายมากขึ้นหลังจากปรับฐานแรงสัปดาห์ก่อน โดยกลุ่มพลังงานคาดหนุนตลาดจากราคาน้ำมันที่รีบาว์แรง อย่างไรก็ตามปัจจัยสำคัญที่ต้องติดตามคือการเลือกตั้งประธานาธิบดีสหรัฐฯคืนวันนี้
ขณะที่ บล.คิงส์ฟอร์ด ดัชนี SET ทรงตัวรอผลการเลือกตั้งสหรัฐ หากไบเดนชนะส่งผลบวกต่อตลาดเกิดใหม่ เนื่องจากดอลลาร์สหรัฐมีแนวโน้มอ่อนค่า วางแนวรับดัชนีที่ 1,195 แนวต้าน 1,210 – 1,215 แนะนำซื้อกลุ่มไฟแนนท์ เช่น TISCO, MTC (+ความต้องการสินเชื่อ) และเก็งกำไร INSET
ส่วน บล.เคทีบี (ประเทศไทย) คาดตลาดจะ follow buy ตามตลาดหุ้นสหรัฐฯ ประเด็นใหญ่จะเป็นการเลือกตั้งของสหรัฐฯที่จะลงคะแนนอย่างเป็นทางการคืนนี้ … กลยุทธ์ปรับเป็นเก็งกำไรช่วงสั้น ก่อนการเลือกตั้งสหรัฐฯ … พอร์ตหุ้นวันนี้เพิ่ม BCPG* และ CK เข้ามา พอร์ตหลักประกอบด้วย BCPG*(10%), CK(10%), KTC(10%), TQM(10%), DCC*(10%), BANPU*(10%), SAT(10%), STA(10%)